
Conamur  tenves  grandia, 

Hor.  Od.  I.  VI,  9. 


8-  i. 

t\t 

▼ etnstioribus  temporibns,  omnia  corporum  vivo- 
rrum  phaenomena  mutata  quum  derivarentur  a mu- 
ttationibus  elementa  et  humorum  crasin  afficientibus, 
eetiam  temperamentorum  essentiam  liquidorum,  prae- 
sertim vero  sanguinis  et  bilis , qualitati  inesse  inu- 
t atae  ccnsuerunt  medici ; unde  Graecorum  KgccV<s 
( temperamentum,  temperatura,  temperies,  complexio) 
Bi  Kj ^ociivut,  K Quae  Galeni  opinio  etiamsi 
f alsa  1)  optima  esse  visa  est  usque  ad  Stahlium 
Hoffmannuni  et  Hallerum  2) , quorum  novissimus 
ires  quoque  organismi  constitutivas  mag-is  in  ex- 
plicandis temperamentis  respexit.  Pliysiolog-ia  pro- 
Tediente  ista  quoque  explicatio  amplior  est  facta, 
tta  ut  plurimi  recentiores  physiologi  et  patholog-i  3) 

1)  Blumenbacliii  inatit.  pliys,  Goett.  1798,  ff.  78  sq. — 
T.  G.  A.  Roose  iiber  die  Krankheiten  der  Cesunden. 
pag.  62 — 78. 

2)  Prochaska’3  Physiologie.  Wieu,  1802.  J 141. 

3)  Gaubii  serm,  de  regimine  mentis,  quod  medicor,  esr. 
pag.  48  sq,  et  inst.  pathol.  814.  — Blumenb.  1,  c. 
fi*  77  sq.  — RudolphPa  Physiol.  I.  JJ.  233.  — 


i 

(quamquam  Reilius  4)  temperamenta  sola  ab  azoti, 
phytogenii , oxygenii  et  hydrogenii  ratione  depen- 
dere putavit)  hisce  fere  verbis  utantur : Tempera- 

mentum (lato  sensu)  singularem  organismi  humani 
diathesin  ac  proportionem  in  solidis  succisque , vi- 
riumque motricium  gradum , neque  minus  quo- 
que nobis  indicat,  quid  valeat  mens  ad  corpus, 
unde  receptivitas , reactio  et  functionum  tenor  sin- 
gularis profluat.  In  his  ita  explicatis  et  quod 
strictiore  sensu  corporis  constitutio , vel  habitus 
( (jraleni)  , uti  Hartinann  vult  5) , et  illud  posi- 
tum est , quod  stricto  sensu  peculiaris  animi  tem- 
peratio (temperamentum  morale)  vocatur.  Tem- 
peramentum igitur  arctissima  animi  et  corporis  con- 
junctio nobis  esse  debet,  quae  profunda  in  hominis 
natura  est  stabilita. 

§.  2. 

Veteres  a corporis  quatuor  qualitatibus  princi- 
palibus , quas  esse  crediderant , ab  liumido  nempe, 
sicco,  calido  et  frigido,  temperamenta  talia  qua- 
tuor derivarunt  6). 

Galenus  hujusque  auctoritatem  secuti , qui,  uti 
jam  monui,  in  sanguine  et  bile  complexionum  va- 
rietates investigari  censuerant,  temperamenta  nu- 
mero etiam  quatuor  idcirco  constituerunt,  sangui- 


4)  Reils  und  Antenrieth’s  Archiv  fur  d.  Phys.  III.,  7Q> 

5)  Theoria  morbi,  Vindob.  1828.  §.  630. 

6)  Galenus  *rs^<  x-gcirevi  3,  B.  — Prochaska  1,  c,  §.  1 40. 


neum  scilicet,  cholericum,  melancholicum  et  phleg- 
maticum. 

i . 

Jam  ante  hoc  tempus , imprimis  vero  magis 
posteio , cum,  Paracelso  dominante,  theosophia 
auctoritatem  haberet  et  vim  in  medicina,  astra  sunt 
advocata  ad  explicanda  temperamenta  7). 

Hallerus  8)  temperamenta  enumeravit  quinque, 
illis  boeotico  simul  adjecto,  quamvis  ipse,  exceptis 
his , innumerabilia  alia  gradu  tantum  diversa , tunc 
quoque  alia  existere  jam  contenderit , quae  e plu- 
ribus composita  esse  videantur. 

Metzg-er  9)  a diversis  irritabilitatis  grradibus 
i temperamenta  dependere  censens  duo  tantum  adop- 
itat,  irritabile  et  torpidum,  cui  etiam  Procliaska  10) 
aassentitur , qui  vero  simul  duo  alia  potius  adesse 
'vellet,  sclllcet  temp.  hereditarium  et  adsuetum, 
(quae  nimis  parum  designantia  mihi  videntur. 

Wrisberg-  11)  cui  accedit  Consbruch  12),  octo 
i interpretatur,  nempe  sangminem,  sanguineo  - chole- 
rrcum  , clioler. , hypochondriacum , melancholicum, 
ooeoticum,  lene  s.  mansuetum,  et  denique  phle#- 
maticum. 


7)  Prochas^a  §.  cit. 

8)  Prochaska  §,  141. 

9;  Rudolphi  1.  c.  234. 

10)  1.  c.  142.  — 

11)  Rudolphi  §.  cit, 

12)  Physiologisches  Taschenbuch,  Leipz.  1817.  pag,  17, 

Longe  aliter  temperamenta  Platner  et  Eber- 
hard  dividunt. 

Aliae  etiam  divisiones  viris  Danvin , Kant, 
Ficker,  Niederhuber,  Treviran , Dollinger,  Dftmas 
placuerunt,  quos  magis  minusve  sunt  secuti  illustris- 
simi AValtlier,  Bartels  et  Burdach.  111.  Bartels  13) 
autem  statum  esse  quoque  docet,  cujus  non  sit  tem- 
peramentum (graece  forsan  anxuri*),  quem  perfectis- 
sime tamen  normalem  nobis  apparere  oporteat. 
Quam  acrasiam  etiam  Roose  14)  tauquam  statum 
quam  sanissimum  laudat,  qui  vero  in  mentis  fictione 
tantum  existere  possit. 

111.  Rudolplii  15)  temperamenta  perhibet  octo, 
quibus  quaedam  est  similitudo  cum  istis  Wrisber- 
gianis,  nempe  temp.  validum  s.  normale,  athleticum, 
vivax,  tumultuosum,  mite,  phlegmaticum,  hypo- 
chondriacum et  melancholicum. 

i 

§.  3. 

Illis  in  dividendis  quamquam  tam  perquam  dis- 
sentiunt  auctores,  tamen  adhuc  Galeni  divisio  ap- 
tissima mihi  esse  videtur,  non  quia  antiquum  quasi 
sanctum  puto  (quem  in  modum  si  qua  judicandi  aspe- 
rioribus verbis  pluries  jam  Zimmermann  16)  inve- 


13)  Anfangsgninde  der  Natuvwissenscb.  B.ll.  $■  9^5. 

14)  1.  c.  png.  106. 

15)  1.  c.  § 234. 

16)  Von  der  Erfahrung  in  der  Arzneihunst.  Zur.  1/87. 

intur),  sed  potius  cmn  accuratissime  adhuc  exsignet 
singulorum  signa  temperamentorum  discernentia, 
praesertim  illa,  quae  ad  animum  pertineant,  tum  et 
experientia  et  observatio  illam  confirmare  videantur, 
quamvis  temperamentorum  fons  (uti  jam  dictum  est) 
judicio  nitatur  minime  circumspecto  eamque  ob 
causam  jam  dudum  convicto.  Quare  plurimi  scrip- 
tores recentiores  IT)  Galenum  sunt  secuti.  Alii 
vero  scriptores  alia  nomina  putavere  aptiora;  sic 
Stelfens  18) , qui  ceterum  in  mente  sola  tempera- 
mentum manifestari  arbitratur,  temp.  sanguineum 
potius  t.  fruens  (das  geniessende)  denominat, 
it.  choler.  vocat  actuosum  (das  thRtige)  , t.  melanch. 
ipotius  t.  desiderii  plenum  (das  sehnsuchtige)j 
tt.  phlegm.  contra  t.  passivum  (das  leidende).  Alii 
itemp.  sanguineum  dicunt  irritabile,  clioler.  tonicuim 
iphlegmat.  atonicum,  melanch.  t.  torpidum.  Certis- 
sime autem  semper  valebit  illud  ab  ill.  Rudolplii 
«denotatum  19)  : „ Bei  jeder  Annahme  von  Tempe- 
rramenten  bleibt  immer  eine  grosse  Unbestimmtheit 
fur  den  einzelnen  Fall , weil  so  vieles  ganz  indi- 
'Uduell  ist;  dann  besonders , weil  die  Tempera- 
'i nente  sich  bei  demselben  Menschen  nicht  gleich 


17)  Bartels  pathogeneti.che  Physiol.  Cass.u.Marb.1829.- 

2'.  srm  c VkT"1'  ?,fu”s,iehre- 
LeUT^u.^:!lo,e  Ansem-Aeti°- 

18)  ye>>er  die  Gebnrt  der  Psyclic,  i!lr0  Verfimterung 

19) ”l.  “ J.  d*  HClI“"e'  in  ’•  ScLriftc‘''  B.II.  p.183 

bleiben ; vorziiglich  aber,  vv<*il  vrir  selten  Andere, 
oft  nns  selbst  kaum  hinlilngdich  kennen , um  das 
Temperainent  auszumitteln , falis  es  nicht)sehr  ent- 
scliiedene  Naturen  betrifft.  “ 

§.  4. 

Qualis  sit  et  quanti  momenti,  temperamenta  ho- 
minum investig-are  et  cognosse,  certe  medicorum 
neminem  fugiat  oportet,  neque  alium  quemvis , qui 
sese  ipsum  et  alios  tanquain  in  speculo  adspicere 
et  quibus  hominibus  utatur  oporteat,  rite  eos  tiactare 
velit.  Hippocrates , ille  studiosissimus  et  subtilis 
naturae  speculator  et  observator,  oculorum,  capil- 
lorum et  cutis  colorem,  imo  ipsam  vocem  quam 
accuratissime  respexit,  ne  minimum  temperamenti 
signum  ipsum  lateret,  quod  forsan  huic  vel  illi  mor- 
bo prae  ceteris  esset  obnoxium ; unde  factum  esse 
memorat  Ziinmermann  20) , ut  mirabili  cum  fortuna 
et  praesentia  et  praeterita  et  futura  illi  patuerint. 
Herg-enroether  21)  de  hujus  disciplinae  utilitate 
haec  dicit:  „Sie  weiht  uns  in  die  Kenntniss  von 
den  Grundziig-en  und  Ilanptverhaltnissen  ein,  unter 
welchen  das  Lebensprincip  bei  den  unendlich  ver- 
schiedenen  mensclilichen  Individuen  zur  Offenbarung1 
g-elangt.”  Quam  dissone,  ut  exemplis  utar  non- 
nullis, et  diverse,  ne  dicam  contrarie,  aliter  tempe- 
rati morbum  suum  sentiunt  et  describunt!  quam 
alius  ejusdem  ipsius  morbi  decursus  hujus  vel  illius 


20)  1.  c.  P.  271. 

21)  1.  c.  Vorrede  p.  7. 

temperamenti  est  proprius!  Sic  quoque  Jiuic  omnia 
etiamsi  leviora  sunt  horrenda , illi  etiamsi  graviora 
lenia  videntur.  In  hoc  omnia  tarde,  in  alio  autem 
celerrime  procedunt , ita  ut  cuique  temperamento 
suam  esse  valetudinem  recte  dicere  liceat.  Quam 
: sat  alia  remedia  et  pharmaceutica  et  psychica  di- 
verse tempeiatis  aptanda  sunt?  Recte  igitur  vete- 
rum et  pathologiae  theoria  et  physiologiae  ista  de 
temperamentis  doctrina  est  nixa  22),  quam  injnste 
i neglexit  schola  Browniana  23).  Saepe  alicujus  tein- 
jperamentum  facile  perspicere  possumus;  nam  sicuti 
«aegrotorum  multi  morbum , ita  quoqne  temperameii- 
itum  suum  prae  se  ferunt  plurimi,  quamvis  in  gfenere 
iniodo  hoc  valere  possit.  Haud  raro  enim  animi 
sa  corporis  qualitatibus  independentia  fieri  potest 
rmira,  ita  ut  hominis  interni  existere  et  externi  re- 
pugnantiam putare  liceat  speciosam.  Sat  saepe  me- 
Miercle  in  phlegmaticum  ingeniosum,  cholericum 
aiutein  incidimus  ingenii  hebetis.  Egregie  icitur 
Iflartmann  21),  quam  absurdum  esse,  dicit,  si  tem- 
peramentum sangnineuin  contendere  vellemus  poetae, 
cholericum  ducis,  melancholicum  philosophi,  phleg- 
maticum esse  servi.  Huc  Zopyri  de  Socrate  sen- 
entia dicta  physiognoniica  aeque  revocanda  est,  ac 
Illa,  quam  de  Hippocrate  tulit  Philemon  25). 

22)  ibidem  §,  94. 

23)  Klose  1.  c.  $,  63. 

24)  Der  Geist  des  Menschen  in  seinen  Verhaltnissen 
zum  physischen  Leben.  Wien  1820.  p.  50. 

25)  Roose  1.  c.  pag,  84, 

§.  5. 

Temperamenta  per  se  ipsa  quamquam  certe  sub 
latitudine  sanitatis  continentur,  tamen  ad  morbos 
dispositioni  sunt  propitia,  eoque  certius,  quo  magi» 
ut  simplicia  et  perfecta  illa  nobis  manifestantur. 
Singulum  vero  quodque  temperamentum  singulari 
ad  peculiarem  morborum  ordinem  diatliesi  subditum 
esse  intelli genius , quum  singulum  quodvis  tempe- 
ramentum potentias  suo  modo  excipiat  externas  et 
suo  etiam  modo  illis  renitatur.  Attamen  nimis  saepe 
falleremur,  si  ex  contrario  concluderemus,  a morbo 
nempe  ad  temperamentum  , quippe  cum  saepe  pri- 
mum quemdam  morbo  affectum  cernamus  (causa  oc- 
casionali  tunc  nimirum  validiore)  , ad  quem  longe 
aliter  temperatus  vere  sit  proclivis,  tum  quoque 
cum  certo  sit  certius  , morbis  et  constitutionem  et 
cogitandi  et  agendi  rationem  mirifico  modo  mutari, 
imo  mentis  conditiones  progigni  posse,  quae  contra 
illius  cliaractercm  esse  videantur.  Quod  milii  vero 
maxime  ad  vitia  organica  plurima  valere  videtur, 
ita  ut  respectu  ad  hoc  habito  haud  immerito  forsan 
temperamentum  gibbosorum,  elinguium,  surdorum  et 
rei.  statui  posse  credam. 

§.  6. 

Temperamentum  c Ii  o 1 e r i c u m . 

(a  derivandum)  irritabile  recentiomm 

ob  irritabilitatem  praevalentem  , haud  inepte  forsan 
etiam  inflatum  vel  arrogans  vocatum,  quod  prioribus 
praesertim  annis,  priusquam  corpus  satis  sit  adultum, 

sanguinem  multis  ex  causis  appropinquat,  corporis 
plerumque  parva  vel  inedia  statura  facile  agnoscitur, 
constitutione  macra,  nunquam  pingui  1),  cutis  sub- 
fusco,  flavescente  colore,  crinibus  nigris,  plerumque 
crispis,  vel  etiam  subrubris,  palpebris  multum  di- 
stantibus oculisque  inde  hiantibus  (Glotzaugen)  ar- 
dentibus, fulgentibus,  pulsu  pleno,  duro,  frequente, 
energia  quam  maxima  motuum  musculorum  excul- 
torum viribus  que  pollentium,  quorum  fibrae  siccae 
-et  adstrictae,  thorace  valido,  ossibus  solidis;  firmis, 
-qua  de  causa  hoc  temperamentum  majus  vitae  robur 

• exhibet  et  alacritatem,  magnam  recipiendi  et  reni- 
l tendi  facultatem ; cognoscitur  vero  etiam  physiogno- 
imia  gravi,  quae  ingenii  acumen  prae  se  fert,  vigo- 
irem,  summam  audaciam,  superbiam  et  animum  per- 
ttinacem,  rigidum,  inflexibilem.  Cholericorum  motus 
i tnagis  tamen  celeres  sunt  quam  placidi,  fortes  magis 

• quam  versuti;  sanguinis  circulatio  valida  et  viva, 
i ipsorum  vox  acuta  et  clara,  loquela  praeceps,,  cele- 
tris,  eamque  ob  causam  saepe  haesitans. 

Cholerici  digestio  quamvis  pauca  velociter  eden- 
I is  maxime  fit  intense,  ipsius  chylo  multum  inest 
materiae  fibrosae,  omnes  se-et  excretiones  celeriter 
>t  frequenter  procedunt,  ipsius  bilis  autem  prae 
«renibus  copiose  secernitur,  unde  sedes  frequentes, 
won  minus  quoque  urina,  quocitca  Linnaeus2)  mic- 
turientem vocat  cholericum. 


1)  ibidem  q.  H9, 
■ 2)  ibidem  q,  120. 

k Simili  modo  istum  ignem,  qualis  in  hujus  cor- 

pore animadvertitur,  in  mentis  etiam  sphaera  cerni- 
mus ardentem;  homines  enim  hoc  imbuti  tempera- 
mento animo  sunt  in  adfectus  violentissimos  prono, 
quos  domandi  sat  tamen  vigoris  habent,  in  indigna- 
tionem et  iram,  in  imperitandi  cupidinem,  in  odium 
et  obtrectationem,  qui  etiamsi  aliorum  obsequio 
mitigati  de  regula  tamen  diutius  in  nostris  durare 
solent  quam  in  hominibus  sanguineis;  sunt  porro 
laudis  et  gloriae  appetentissiini , sunt  audaces,  sui 
amore  nimio  sed  non  vano  capti;  magnanimos,  ge- 
nerosos sese  ostendunt,  animo  tamen  inflato  magis 
permoti.  Animi  affectionem  nostrorum  solennem 
praeclare  et  apte  hisce  describit  verbis  A.  Hain- 
dorf3):  ,,Sie  sind  selten  mit  sicli  und  der  Welt 

zufrieden,  und  daher  einer  ewigen  Qual  und  einer 
steten  innerlichen  Unruhe  Preis  gegeben.“  Intel- 
ligentia  praediti  acuta  ingeniique  celeritate  maxime 
sunt  idonei  ad  labores  perficiendos  ingeniosos,  assi- 
duos, agere  enim  et  efficaces  esse  res  iis  est  ad 
vitam  necessaria. 

Illa  cliolerici  irritabilitas  et  sensibilitas  tam 
magna,  sicuti  hepatis  systema  praepollens,  ad  vehe- 
mentium copiam  morborum  eum  disponunt,  quibus 
multo  minus  subjecti  sunt  alii.  Huc  pertinent  neu- 
roses,  praesertim  spasmi  4)  in  systematis  singulis 


3)  Versuch  einer  Pathol.  u.  Therapie  der  Geistes-  und 
Gemuths-Kranlilieiten,  p,  30, 

4)  Roose  1.  c,  p,  128. 

' vasorum  partibus,  unde  cong-estiones  auctae  ad  alias 
; partes,  calor  corporis  inaequalis,  et  nonnunquam  ex 
i illis  prodeunt  haemorrhagiae , quae  pro  aetate  sunt 
variae.  Tum  maxime  sunt  dispositi  ad  polyclioliam, 
aad  febres  biliosas,  liepatitidem,  icterum,  liypochon- 
(driam , erysipelas , calculos  biliosos  et  rei.  Quam 
<ob  causam  temperamentum  hepaticum  denominari 
jposse  ill.  Bartels  5)  asserit.  Non  minus  quoque  ver- 
gunt ad  morbos  alios,' praesertim  liyperstheni cos,  qui 

?»aepe  vero  characterem  prae  se  ferunt  biliosum  et 
piutridum  6),  ex.  c.  ad  enceplialitidem,  pneumoniti- 
[llem,  apoplexiam  et.  rei.  Ilaud  raro  quoque  morbos 
r ordis  perpetiuntur  7).  Nostris  vitam  g-erentibus  se- 
Uentariam , inprimis  senibus,  morbi  atrabilarii  facil- 
lime obtingunt,  infarctus,  varices,  haemorrhoides, 
nuelaena.  Facile  quoque  in  animi  morbos  incidunt, 
naxime  vero  in  melancholiam,  maniam  et  ideas 
lixas  8).  Illa  eorum  energia  functionum  crises  ple- 
lumque  exquisitas  efficit  et  faustas.  — Diaeta  quae 
locatur  blanda,  non  incitans,  corporis  quies  et  men- 
>s,  ipsis  maximae  sunt  saluti.  Rarissime  tantum 
pmectutem  nanciscuntur  summam  9) , quum  vitae 
•isoruin  flamma  nimis  lucide  luxurioseque  candens, 
mnmum  activitas  org-anorum  semper  excitata  et  stre- 


5)  Phathog.  Physiol,  p.  246. 
'6)  ibidem  p.  247. 

'7)  ibidem  p.  333. 

’8)  Roose  1,  c.  p.  129. 

9)  ibidem  p.  132. 

nua,  perpetuae  que  animi  eorum  commotiones  inter- 
nae ruinam  necesse  sit  adducant  praematuram. 

§.  T. 

Te  111  peram  en  tum  phlegmaticum, 
quod  veteribus  sic  dictum  phlegmatis  (0Af'y<«*  Schleim) 
causa  praevalentis  priori  est  oppositum,  et  iners 
quoque  vocari  solet.  Hoc  injuste  temperamento  san- 
guineo oppositum  perhibet  Consbrucli  10).  Cujus 
temperamenti  participes  , in  quibus  systema  potius 
est  reproductivum,  cute  instructi  sunt  molli,  alba  ei 
frigida,  cui  supposita  est  tela  cellulosa  copiosa  ei 
laxa , capillis  tenuibus , illustribus  et  plurime  raris, 
oculis  quidem  claris  sed  languidis,  facie  pallida, 
obesa,  quae  vocatur  leucoplilegmatica,  nec  vim 
neque  vigorem  quamquam,  tamen  lenitatis,  benigni- 
tatis, probitatis,  si  cuti  tranquillitatis  et  animi  charac- 
terem securitatis  probante.  Quorum  totius  corporis 
omnino  ampli  vastissimum  est  abdomen , gracillimae 
vero  ac  debillimae  sunt  extremitates.  Liquida  phleg- 
maticorum organica  solidis  sunt  longe  superiora, 
fibrarum  est  textura  mollis  et  spongiosa,  unde  con- 
tractilitatem  tantum  exiguam  eorum  ostendunt  mus- 
culi, ipsique  igitur  tarde  moventur  et  'invalide. 
Eorum  vasa  spatiosa  sunt  et  laxa,  circuitus  san- 
guinis est  segnis,  quapropter  molles,  tardi  ac  debi- 
les tanguntur  pulsus;  orationis  eorum  genus  est 
languidum,  omni  orbum  vigore  et  alacritate. 


10)  Pliysiol.  Taschenbuch,  Lpz,  1817,  p.  19. 

Phlegmaticorum  succus  gastricus  et  entericus, 
illis  amphibiorum  similes  putandi  11),  (unde  nostro- 
irum  forsan  voracitas,)  vi  maxime  resolvente  quum 
.gaudeant,  multa  lente  assumta  sat  quidem  celeriter 
cdigerunt,  sed  assimilatio  sufficiente  caret  energia 
<et  apta;  quapropter  copiosus  eorum  chylus  tenuis 
test,  aquosus,  lymphaticus,  sanguis  eorum  minime 
Iperruber  cruore  sat  inops,  eo  magis  vero  abundat 
1 lympha.  Ex  quibus  omnibus,  nutritionem  large 

(jjuidem  fieri,  sed  nequaquam  fortiter,  clare  elucet; 
eeorum  se-et  excretiones  naturam  ostendunt  muco* 
fciam  et  aquosam.  — 

Cursui  vitae  somaticae  segni  non  disparmehercle 
e;t  vita  eorum  psychica  cernitur,  cujus  praecipue 
Inaec  propria:  vis  vigorisque  inopia,  securitas,  len- 
titudo, omnia  tandem  despicere.  Phlegmaticorum 
unimus  sensibus  nec  validis  par  est  neque  vividis; 
uliquid  excogitare  haud  amant,  lubentissime  cum 
mersentur  in  cogitationum  angusta  sententiarnmque 
ceterum  ac  simplicium  sphaera.  Sponte,  qualiter 
vholerici,  nil  agunt,  nil  suscipiunt.  Ad  sensuum 
oluptates  internorum  percipiendas,  phantasiae  et 
upiditatum  mere  humanarum,  nati  non  sunt.  Animi 
Perturbationum,  si  timorem  exceperis,  sunt  expertes; 
indignatio , ira  et  ambitio  non  magis  eos  tangunt 
Ituam  odium  et  invidia.  Ad  graves  perficiendos  la- 
bores contentionesque  sustinendas  minime  sunt 
"donei.  Somno  et  quiete  cupidissime  utuntur. 


HI)  Hergenr;  1,  c.  p.  271. 

Recte  igitur  Ziminermann  12) : ,,Man  weiss,  dass 
Leute,  welche  viel  schlafen,  sehr  selten  heftig-er 
Reidenschaften  faliig-  sind,  weil  selbst  der  Schlaf 
bei  ihnen  eine  so  bezaubernde  Leidenschaft  ist, 
dass  sie  alie  andern  versclilingt.“  Omnia  ceterum 
perpetiendo  utilitatem  saepe  aliis  praebent,  seseque 
ipsi  semper  sunt  contenti.  Jnjuste  autem  sane  lioc 
temperamentum  in  genere  nimis  depressit  Haindorf 

S 

aliquantulum  poetice  exclamans:  „Es  sei  eine  un* 
niitze  Last  der  Mutter  Erde,  welche,  wie  ein 
Spielball , verdient  lierumgestossen  zu  werden. u 

Phlegmatici,  systemate  posthabito  nervoso,  in 
universum  morbis  quidem  paucioribus,  et  rarissime, 
ut  mihi  videtur,  miasmaticis  et  contagiosis  succum- 
bunt; sed  vasorum  systema  lymphaticorum  et  glan- 
dularum cum  praevaleat,  ad  stagnationes  humorum 
mucosorum  et  aquosorum,  ad  catarrhum,  peripneu- 
moniain  notham,  ad  statum  pituitosum  et  blennorr- 
hoeas,  ad  polypioniam  et  congestiones  passivas, 
plurimas  ad  cacliexias , ad  hydropem , chlorosin, 
phthisin  pituitosam , scropliulosin , helminthiasin  et 
rei.,  ad  paralyses  tandem  et  apoplexiam  (serosam). 
Ad  morbos  igitur  indolis  adynamicae  et  decursus 
plerumque  chronici  cum  magis  vergant,  haud  saepe 
opprimuntur  acutis,  qui  tunc  in  chronicos  lentosque 
facile  transeunt ; nam  crisibus  faustis  paucum  in 
phlegmaticorum  aegrotationibus  confidendum  est. 
Morbi  ab  activitate  systematis  nervosi  nimia  orientes, 


12)  1.  c.  p,  485. 

ex.  c.  hypochondria,  hysteria , mania,  illis  metuendi 
non  sunt  13).  Contra  vero  in  animi  imbecillitatem  et 
fatuitatem  facile  incidunt , imo  congenita  ad  hunc 
morbum  ipsa  diatliesis  tam  vehemens  saepe  est,  ut 
vitari  vix  possit  erupturus,  unde  Cretinismus  iste 
tristissimus.  Irritamentis  volatilibus  adhibendis  et 
validis,  diaeta  magis  solida  sed  non  nimis  copiosa, 
mentis  virilius  ac  corporis  diu  continuoque  exercen- 
dis aptissime  reprimitur  status  ille  morbosus. 

§.  8. 

Temperamentum  sanguineum, 

quod  etiam  sensile  vocatur,  medium  quidem  tenet 
inter  illa  jam  dicta,  sed  ad  cholericum  nimirum 
magis  sese  applicat.  Sanguineo,  qui  temperamentum 
suum  sane  profert,  magna  inest  receptivitas  et  sen- 
>sibilitas , magis  exigua  autem  irritabilitatis  energia, 
solidorum  teneritas,  major  vero  fluidorum  mobilitas. 
Ipsius  corpus  statura  est  procera  formaque  decora, 

< capilli  de  regula  e fusco  candicantes  ac  molles; 
s oculi  illustres  alacritatem  emittunt  et  vigorem,  flori- 
bus et  suavis  faciei  color,  cutis  rubra  et  calida, 
iphysiognomia  grata  et  accepta;  colore  rubro  eoque 
hilariori  sunt  labia, amplum  et  convexum,  haud  raro 
lautein  quoque  planum  cavum  est  pectoris,  extremi - 
ttates  robustae  et  valentes.  Vultus  ipsius  serenus 
uc  dulcis  nil  quam  animum  hilarem  et  benignum 


13)  Roose  1.  c,  p.  138. 


etiainsi  variabilem,  mentemque  nobis  ostendit  inte- 
gram et  claram.  Cujus  musculi  sat  firmi , intense 
rubefacti  facilem  quidem  celeremque,  sed  brevi  re- 
mittentem praebent  contractilitatem.  Vasorum  il- 
lius systema  sanguiferorum,  inprimis  vero  arteriosum, 
multum  praevalet,  unde  velociter  fit  circulatio,  tem- 
peratura aucta  et  transpiratio  percopiosa,  ita  ut  fa- 
cillime sudet.  Pulsus  tangitur  frequens,  plenus,  sed 
non  fortis.  Sanguinei  magnum  plerumque  cor  cer- 
nitur, respiratio  ipsius  valida,  facilis  plerumque  ac 
celeris,  loquendi  ratio  pernix  et  acris. 

Sanguineorum  inultum  et  velociter  edentium 
Sat  veliemens  est  vis  digestiva,  chylus  large  celeri- 
terque  paratus  succulentus  et  valens;  unde  ipsorum 
sanguini  multa  cruoris  ac  oxygenii  copia  praedito 
summus  inest  rubor,  et  in  vita  plastica  sat  cita  or- 
ganici, praeprimis  sanguinis,  restitutio  observatur. 
Se-et  excretiones  sat  copiosae  celeriter  fiunt. 

Ut  Vita  sanguineorum  somatica  facile  et  cito 
magis , quam  intense  et  constanter  procedit , ita  et 
psychica,  cujus  signa  haec  sunt  praecipua:  sensus 
levis,  variabilis,  excitatus , agilis  laetitiaque  plenus, 
qui  tolerabilem  modo,  clementem  et  gratam  omnium 
rerum  partem  intelligit,  praeteritorum  mox  obli- 
viscens,  semperque  spebus  scatet  optimis  ac  firmis. 
Qui  homines  vitam  tanquain  ad  fructus  tantum  et 
voluptates  natam  esse  habent  et  volunt,  unde  illa 
gaudia  consuetudini  apta  vitaeque  sociali  cupidis- 
sime amant.  Quae  eorum  ad  vitam  socialem  incli- 
natio et  hilaritas  amabiles  eos  suavesque  reddit, 

quocirca  hominibus,  quales  nunc  reperiuntur,  hoc 
temperamentum  maxime  placet.  Ab  omni  ceterum 
fraudulentia  et  vafritia  alieni,  potius  benigni  quidem 
•sunt  et  liberales,  sed  illo  honestatis  studio  ac  vir- 
\ tutis  rationis  principia  secuto  certe  carent;  animosi 
ret  fortes  sine  perseverantia;  sunt  etiam  magnanimi, 
'Sed  pericula  adire  aliqua  pro  altero  non  valent. 
Unde  sunt  proni  ad  animi  pathemata,  ad  intemperan- 
itiam  ac  libidinem , ad  iram  quoque , quam  vero  ce- 
llerrime  emittunt;  sic  rerum  etiam  vanarum,  ut  glo- 
iriolae  amore  honorisque  meliercle  rarissime  modo 
(deficiuntur.  Ob  inconstantiam  animuinque  flexibi- 
Uem  facile  corrumpuntur.  Ipsorum  virtutes  non 
(diuturnae  sed  caducae,  ipsorum  vitia  nec  inveterata 
>sunt  neque  defixa.  Ingenio  abundantes  facile  quidem, 
«expedite  et  vivide  artes  colunt  ac  studia,  tamen 
lleviter  et  cursiin  ; recte  igitur  in  sanguineis  imagi- 
1 natio  judicio  praevalere  dicitur  14).  Hoc  teinpera- 
imentum,  aetate  provectiore  paulluluin  moderatum, 

\ 

niros  perutiles  probosque  producere  solet.  Me- 
irito  temperamentum  felix  vocari  potest. 

Temperamentum  sanguineum,  in  quo  tam  facile 
«extra  fines  et  leges  vis  plastica  egreditur,  praecipue 
bad  inflammationes  meras  disponit,  ad  febres  syno- 
tchales,  haemorrhagias  cujusvis  generis,  praeprimis 
'vero  arteriosas,  inter  quas  frequentissime  epistaxin 
iin  adolescentibus,  haemoptoen  in  magis  jam  adultis 
observamus;  tum  etiam  ad  spasmos,  et  generatim 

14)  Hartm.  1.  c.  §,  626.  — Roose  1.  c,  p,  115, 

ad  morbos  ex  irritatione  nimia  oriundos.  Genus 
sequius  lioc  [plurimum  temperamento  i>raeditum,  pro- 
clivitatem ad  hysteriam  ostendit  maximam  15).  Neu- 
roses  ceterum,  quae  hoc  temperamentum  invadunt, 
potius  sanari  possunt  16),  quam  quae  ullum  infestant 
aliud,  cum  illae  saepissime  a sanguine  ducant  ori- 
ginem, et  ad  sanguinem  faciliorem  ars  habeat  adi- 
tum quam  ad  nervorum  medullam.  Congestiones 
praesertim  activae  ad  partes  singulas  motusque  fe- 
briles sanguineos  saepe  aggrediuntur  causis  etiamsi 
minoris  momenti;  qui  simili  modo  affectionibus  do- 
lentibus quoque,  quas  ceterum  aegerrime  perferunt, 
facillime  laborare  solent.  Ad  morbos  illos  hecticos, 
qui  viscerum  obstructione  oriuntur,  minime  sunt 
dispositi,  eo  potius  autem  ad  tales,  qui  conjuncti 
sunt  cum  statu  inflammatorio  17) ; hinc  igitur  in 
nostris  plithisin  floridam  sat  saepe  animadvertimus. 
Ad  morbos  mentis  sat  magna  iis  esse  videtur  dia- 
thesis  ob  ipsorum  inconstantiam , mutabilitatem  et 
idearum  amorem  imperii ; praeprimis  vero  ad  moriain 
et  maniam.  Actionibus  organismi  quidem  vividis 
sed  nec  gravibus  neque  fortibus  coctiones  atque 
crises  omnino  cito  insequuntur,  minime  vero  certe 
et  perfecte;  natura  efficacem  quidem  sese  praebet, 
sed  non  continuo,  facileque  nimis  efficacem;  unde 
celeriter  in  suppurationem  ac  putredinem  inflain- 


15)  Roose  1.  c p.  118* 

16)  Ilergenr.  1.  c.  p.  317. 

17)  Klose  1.  c.  J.  64. 


inationes  transire  possunt  18).  Diaeta  potius  nutriens 
quam  irritans  motusque  modicus  sanguineis  optime 
conducunt. 

§.  9. 

Temperamentum  melancholicum 

(a  (*.t\xnoty  atra  bilis,  t)  etiam  con- 

stans 19)  dici  posset,  et  priori  aptissime  opponitur. 
In  hujusmodi  temperatis,  qui  irritabilitate  praediti 
"Sunt  exigua,  solidis  nimis  adstrictis  liquidisque  spis- 
>sis , ceite  sensibilitas  praevalet,  cum  vis  plasticae 
«dispendio.  Principium  attractionis  quum  in  expan- 
sionis dominans  cernamus,  frustra  hic  nobis  quae- 
irenda  erunt  corpora  quadrata  et  ampla.  Ipsorum 
«corpus  e contrario  macilentum,  gracile,  adipeque 
ssaepe  omni  orbum  musculos  habet  tenues  quidem, 
.sed  adstrictos,  paene  siccos.  Eorum  capilli  sunt 
irigidi  et  nigri,  cutis  sicca,  genae  labentes,  quibus 
i fuscus  est  color  et  pallidus,  parvi  eorum  oculi, 
«concavi,  abditi  et  luce  tanquam  obscura  splenden- 
ites;  frons  est  rugosa,  facies  quidem  morosa  et  dif- 
1 ficilis , tamen  ingeniosa  asseverationem,  animi  con- 
stantiam et  gravitatem , cum  tristitia , diffidentia  et 
i timiditate  conjunctam,  clare  nobis  denudat.  Melan- 
cholicorum musculi  viribus  diu  durantibus  pollent, 
quamvis  eorum  motus  lente  et  composite  fiant ; ipso- 
rrum  habitus  firmus  quidem  et  gravis  est,  sed  nec 


18)  S.  G.  Vogel’8  Kranken-Examen,  Stendal  1796,  §.142, 

19)  Harum,  1,  c.  627, 

gratus  neque  acceptus.  Circuitus  sanguinis  fusci, 
crassi , tenacis  magisque  venosi , tardam  regenera- 
tionis vim  et  paucam  manifestantis,  cujus  copiam 
omnino  exiguam  tantum  observamus,  lente  procedit, 
temperatura  et  transpiratio  permodica  est,  vox  de- 
bilis, clangore  vacuus,  lingua  dura  motibus  exaequa- 
tur; eorum  venae  sunt  crassae,  pulsus  tardus,  durus 
et  parvus,  et  respiratio  segnis. 

Melancholici,  qui  paucis  uti  solet  cibis,  tarda 
nec  valida  est  digestio , chylus  tenuis , unde  haud 
facile  mutatur  in  sanguinem  arteriosum.  Ipsius  secre- 
tiones, inprimis  vero  bilis,  conspissantur;  attamen 
dispositio  atrabilaria  minus  quaerenda  est  ista  in 
bile , quam  in  liene  et  venositate  praevalente  20). 
Excretiones  parcae  sunt  et  rarae, 

Melancholicus,  cujus  vitae  processus  somaticae 
quamquam  temperatus  majus  tamen  robur  atque 
constantiam  involvit,  similem  quoque  psychen  secum 
tenet.  Stimulos  externos  haud  facile  percipit,  sol- 
licitatus autem  eo  fortius  agit,  nec  tam  cito  exhau- 
ritur ; quum  expers  sit  sensuum  celeriter  variatorum, 
hi  inde  pauciores  eo  intimius  fortiusque  in  animuin 
sese  abdere  valent.  Conatus  ac  studia,  quae  ad 
externum  sanguineus  disponit,  ipse  ad  internum  at- 
tendit; egregie  igitur  ili.  Bartels21),  sanguirieorunt 
summum  ac  jucundissimum , dicit*  organon  visus  de 
regula  animadverti,  nostrorum • contra  multo  potius 


20)  Bartels  1.  c.  p.  246. 

21)  !•  c.  p.  334. 

* 

i illud  auditus.  Qui  simul  cum  animi  tranquillitate 

• et  aequabilitate  Aim  atque  robur  quum  conjungant, 
corporis  voluptatibus  multo  minus  sunt  dediti  quam 

i temperantiae , sobrietati  et  gravitati.  Aequo  igitur 
?animo  vitae  perferunt  molestias.  Animi  eorum  per- 
iturbationes  aegre  tantum  suscitantur,  sed  suscitatae 
'non  minus  inehercle  difficulter  domandae  sunt;  qua 
(de  causa  implacabiles  esse  possunt  et  flagrare  ulcis- 
(cendi  cupiditate,  Tum  prae  ceteris  gloriae  divi- 
ttiarumque  sunt  avidissimi.  Animi  ipsorum  adversio 
;ad  vitam  magis  internam  cautioque  iis  insita  ad  tri- 
stitiam, ad  meditationem  obnixam,  ad  suspicionem 
«et  diffidentiam,  ad  obtrectationem,  ad  metum  et 
sollicitudinem  ita  eos  deducunt,  ut  asperitatem  po- 
stremo immanitatemque  nacti  congressus  societatem- 
<que  hominum  fugiant  atque  oderint.  Saepe  ea, 
uquae  mente  jam  finxerunt,  etiamsi  forsan  a vero 
inliena , obstinate  insectantur  continuoque  ruminan- 
itur,  unde  magna  iis  emanat  pernicies.  Hoc  instructi 
itemperainento  caveant  oportet,  ne  nimis  indulgeant 
solitudini,  hominum  timori  gaudiorumque  contem- 
ttioni.  Melancholici  nec  magni  aestimantur,  ut  cho- 
llerici , neque  amantur,  qualiter  sanguinei , quocijrca 
«de  nostrorum  erroribus  vitiisque,  quae  omnino  magis 
«consulto  ab  ipsis  committi  solent,  severius  plerum- 
que quam  horum  judicatur.  Ilaud  immerito  igitur 
'infelix  vocatum  est  hoc  temperamentum.  Ceterum 
Ibona  indole  sunt  ornati,  memoria  praesertim  tenaci, 

• etiamsi  minus  vivida,  contentionibusque  suis  assiduis 
1 permagna  assequuntur.  Peracre  plerumque  et  sub- 

t ile  habent  judicium,  quod  tarde  autem  efficax  multo 
temporis  indiget  spatio.  Hoc  temperamentum  fa- 
cultatem secuin  tenere  dicitur  philosophi , inven- 
toris boni  et  accuratissimi  observatoris. 

Melancholicis,  qui  in  universum  haud  facillime 
in  morbos,  praesertim  contagiosos,  incidunt,  quod 
potentiis  inimicis  valide  resistunt,  nec  nisi  gravio- 
ribus succumbunt,  multo  major  est  dispositio  ad 
aegrotationes  chronicas,  quam  ad  acutas,  quae  peri- 
culo eo  majori  eos  adducunt.  Omnia  ista  mala 
chronica,  quae  obstructionibus  viscerum  in  abdomine 
ac  circulationi  humorum  segni  originem  debent,  hos 
inaxime  tangunt,  infarctus  igitur  hepatis,  saepiusque 
lienis  (unde  temperamentum  lienosum  vocari  posse 
ill.  Bartels  censet  22),  arthritis,  concretiones  calcu- 
losae, praesertim  calculi  biliosi,  erysipelas,  exan- 
themata, indurationes , scirrhi  et  carcinomata  orga- 
norum glandulosorum,  hypochondria  et  hysteria, 
haemorrhoides,  alvi  adstrictio  et  obstructio,  asthma, 
liectica  et  similia  plura.  Cachexiae,  praecipue  cha- 
racteris venosi,  facile  in  eos  cadunt,  scorbutus,  mor- 
bus coeruleus,  clilorosis,  hydrops,  tabes  nervosa  et 
rei.  Neurosibus  admodum  sunt  obnoxii  cujusvis  in- 
dolis, cardialgiae,  colicae,  epilepsiae,  catalepsi,  faini 
lupinae , malaciae  , asthmati  spasmodico  , asphyxiae, 
spasmis  hystericis  et  rei.  Inter  animi  morbos  rata 
iis  est  proclivitas  ad  melancholiam  ideasque  fixas. 


22)  I.  c.  pag.  246. 

Morbos  i|)Sorum  acutos , inprimis  inflammationes  fa- 
cile non  satis  cognitas  haberi  posse  censeo , quod 
-symptomata  minus  vehementia  et  importuna,  decur- 
ssmnque  magis  irregularem  ac  lentum  nobis  osten- 
dere solent.  Natura  pervicax  in  iis  cernitur,  qua, 
-si  vi  cogitur,  symptomata  turbulentissima  tum  oriun- 
tur 23).  Medicamina  humectantia,  resolventia,  eva- 
(cuantia  , irritamenta  lenia  pluries  repetita , activi- 
tatis incitatio,  faciles  quidem  et  expeditae  corporis 
imentisque  functiones,  sed  alternantes  simul,  optime 
i iis  conducunt.  Ceterum  senectutem  plerumque  adi- 
jpisci  solent  2-1). 

jf?*  _ _ V 

§.  10. 

Certe  temperamenta  sic  mera  et  separata,  quae 
imodo  describere  conatus  sum,  sat  raro  tantum  nobis 
(occurrere  constat;  innumerabiles  enim  causae  acci- 
dentales magis  minus  ve  illa  mutare  possunt,  ex.  c. 
(qualitas  alimentorum  di  ver  a , educandi  et  victus 
i ratio,  clima,  animi  cultus  et  ingenii  (quam  summum 
ad  temperamenta  commutanda  remedium),  res  ex- 
iternae  politicae  et  domesticae,  opes,  aetates,  morbi 
»et  similia.  Maxime  vero  est  dubitandum , utrum 
1 prorsus  verti  possit  temperamentum  aliquod  in  aliud 
(jijuoddam,  cum  dependeat  a conditionibus  physicis, 
iquae  nimis  intime  sunt  intextae  toti  organismo , ne- 


23)  Vogel  1.  c.  §.  144. 

2^)  Consbruch  1,  c.  pag,  18. 

que  raro  hereditate  illud  propagetur  a parentibus 
ad  prognatos  25). 

§.  11. 

Ista  igitur  quatuor,  quae  cardinalia  dicuntur 
temperamenta,  limitibus  non  circumscribuntur  adeo 
arctis,  ut  suam  non  habeat  singulum  latitudinem, 
intra  quam  plures  adhuc  gradus  admittat,  quibus 
alterum  alteri  propius  accedat.  Quin  imo , cum 
aeque  experientia  ac  theoria  probent,  coalitionem 
et  complicationem  temperamentorum  diversorum 
simplicium  in  eodem  homine  locum  habere  posse 
(quam  alii  quidem  auctores  (Roose)  non  concedunt, 
temperamenti  alicujus  modificationem  tantum  adesse 
volentes) , unde  universum  temperamentum , quod 
Gmelin  1)  normale  vocare  vult,  aliam  atque  aliam 
faciem  induat,  non  repugnabit , eo  que  minus,  cum 
organicorum  organismum  statuentium  systematum 
magis  quam  unum  praedominans  nobis  manifestari 
possit,  quorum  quodlibet  propria  vitae  temperie 
gaudeat.  Quibus  ex  fontibus  magna  adhuc  tempe- 
ramentorum modificatio , variatio  et  multiplicatio 

profluit,  cujus  in  aes  tim  an  d a -varia  ad  morbum  dispo- 

* . 
sitione  ratio  erit  habenda  2). 


25)  W.  A.  Haase  uber  die  Erkenntniss  und  Kur  der 
chronischen  Krankheiten  etc.  II.  pag.  271. 

1)  Allg.  Pathol.  des  menschlichen  Korpers.  Stuttg,  u. 
Tilb.  1821.  pag.  53. 

2)  Hartmann  1,  c,  628, 

§.  12. 

Temperamentum  phlegmaticum  cum  sanguineo 
i plerumque  sese  conjungit,  unde  t.  phlegmatico  - sang. 
'fit,  dum  amborum  essentialia  coalescunt,  phlegmate 
i tamen  praevalente.  Interdum  sese  conjungit  t. 
iphlegm.  cum  melancholico , tali  autem  modo , ut 
«corporis  illud,  hoc  psyches  habito  respectu  supe- 
rrius  nobis  obveniat. 

T.  sanguineum  cum  cholerico  conjunctum sangui- 
meo-chol.  format,  quod  certissime  longe  optimum 
wocandum  esse  censeo. 

T.  cholericum  cum  melancholico  t.  cholerico- 
imelanch.  statuit,  quod  frequenter  observari  licet. 

T.  melanch.  cum  cholerico  fere  solo  conjunctum 
..animadvertitur,  rarissime  vel  numquam  3)  cum  phleg- 
imatico,  quum  ili.  Bartels  desiderium  et  melancho- 
liiam  putet  minime  vel  vix  concorditer  agere  valere 
«cum  indolentia  s.  apathia  phlegmatica. 

Insociabile  est  temp.  sanguineum  cum  melan- 
cholico, non  minus  cholericum  cum  phlegmatico; 
attamen  observatio,  ut  ili.  Bartels  memorat  4),  nobis 
(ostendere  posse  videtur  temperamentum  gentis  ip- 
^sum  proprium  more  phlegmatico  - cholerico  , illud 
rnempe  a merius  phlegmatico  Batavorum  longissime 
(distans  Anglorum. 

Trium  temperamentorum  consociationem  raris- 
sime observandam  esse  arbitror;  sin  vero  fieri  po- 


3)  Bartels  Anfangsgrflnde  der  N.  W,  pag.  537. 

4)  ibidem. 


[ 32  ] 

terit,  tanc  forsan  illa  phlegmatici,  sanguinei  et  clio- 
lerici,  vel  ad  summum  phlegmatici  quoque  cum  cho- 
lerico  et  melancholico,  quum  de  sanguineo  cum 
melancholico  conjungendo  nos  minime  liceat  co- 
gitare. 

Omnia  quatuor  temperamenta  cardinalia  nequa- 
quam fieri  posse  eidem  homini  ut  insint,  certo  est 
certius. 

Praeter  connexum  alius  cuni  alio  temperamento 
existunt  quoque,  quae  a certis  evolutionis  gradibus 
modisque  individui  dependent  et  generis  humani. 
Huc  referendum  est: 

t 

§.  13. 

Temperamentum  aetatum, 

* 

quarum  cuilibet  suum  nimirum  5)  : sic  aetatis  illud 
infantilis  temperamentum  phlegmatico  - sanguineum 
generatim  nobis  praebet  ob  systematis  lymphatici 
praevalentiam  et  chylopoetici,  unde  morbi  nutritionis 
tam  frequentes,  ex.  c.  scrophulosis , rliachitis  etc., 
tunc  quoque  systema  vasorum  cum  non  minus  pro- 
mineat, conjunctum  cuin  ista  cogitandi  et  agendi 
velocitate  animique  alacritate  infantibns  mini  irum 
propria. 

Temperamentum  aetatis  juvenilis  certe  sangui- 
neum est,  cujus  summum  est  frui  et  sperare;  qua 
aetate  cum  organa  thoracis  et  systema  sanguiferum 
maxime  prae  domi  nentur , huic  permetuendi  sunt 


5)  Roose  1,  c.  pag.  88. 

morbi  pectoris,  imprimis  inorbi  pulmonum,  si  qua 
i hereditaria  existat  dispositio  6). 

Aetate  virili  una  cnm  bilis  venaeque  portarum 
'Systemate  sensim  sensimque  progrediente  augetur 
ssensibilitas,  animo  autem  tranquilliore  facto  ac  gra- 
ni ore;  unde  istius  proprium  temperamentum  chole- 
rricum.  Quae  aetas  x^1  vitiis  abdominis  sul,- 

<i:l * ta  est;  apud  feminas  annis  climactericis  ob  men- 
>$ium  fluxum  cessantem  varia  apparent  pericula. 

Autntio  et  sang-uinis  circuitus  aetate  mag-is 
nnagrtsque  ad  senectutem  usque  provecta  decrescens, 
pristina  org-anorum  vivacitate  hebetata,  sane  tempe- 
ramentum melancholicum  producit;  cui  potissimum 
insunt  aetati  diatheses  ad  marasmum  et  gangraenam 
iiemlem,  ad  indurationes,  ossificationes,  lithiasin, 
i J drothoracem , apoplexiam,  paralyses  et  rei. 


§,  14. 

Temperamentum  sexus. 

Mulier,  systemate  vegetativo  praedominante, 
W tC  ParvuI°  ^propinquans  ad  ejusdem  ipsius  tem- 
peramentum quam  maxime  proclivis  nobis  ostendi- 
‘i,r5  attauien  sensibilitatis  in  mulieribus  praecipue 
^nantis  respectus  erit  habendus.  Vhi  autem  sv 
«emate  irritabili  validiore  sicuti  hepate  or^anisque 


6)  Rudolphi  1.  c.  tf.  236. 

abdominis,  prae  aliis  est  temperamentum  cholericuin 
vel  eholerieo -sanguineum.  Huc  porro  adnumeran- 
dum  est: 

§.  15. 

Temperamentum  climatis  et  gentis 
proprium. 

Certo  et  paene  constanter  temperamentum  cli- 
maticum  in  conspectum  nobis  venit,  eoque  magis, 
ubi  coelum  ipsum  ad  aliqua  inclinat  extrema  7). 
Iisdem  climatibus  eadem  sunt  temperamenta,  quae 
iis  maxime  idonea  videntur.  Sic  aer  purus  coelum- 
que serenum  animum  laetum  et  alacrem  sine  dubio 
procreare  valent,  aer  contra  humulus , nebulosus, 
crassus  nos  segnes,  morosos,  tristes  reddit.  Medici 
igitur  hac  generatim  uti  possunt  experientia  in  mor- 
bis, in  quibus  omnia  ad  temperamenta  commutanda 
referuntur.  Jam  veteres,  Hippocratem  secuti  aucto- 
rem, certis  corporis  vivi  conditionibus  ac  dispositio- 
nibus ipsum  contrarium  saluberrimum  esse  duxere  8): 
quod  sat  saepe  probatur,  quo  tum  excessus  illarum 
dispositionum  aliquis  imminuatur.  Attamen  nimis 
non  debet  praevalere  contrarium  illud,  quod  potius 
tunc  inprospera  progigneret.  Sic  Aethiops  tempe- 
ramento praeditus  eholerieo  climatico  vel  Castella- 


7)  Bavtels  Anfangsg.  d.  N.  W.  §■  957. 

8)  Bai  tels  path.  Phys.  pag.  *09. 

nus  melancholicus  haud  minus  male  sese  haberet 
terris  in  humido  - frigidis  ad  maria  septentrionis 
sitis,  quam  harum  contra  terrarum  incolae  tempe- 
ramento phlegmatico  de  regula  exstructi  illis  in 
regionibus  et  climatibus  9).  Generatim  vero  cre- 
dere nobis  licet,  coelum  humido -frigidum  ** r’  i^o^t 
temperamentum  fovere  phlegmaticum,  mere  frigi- 
dum vero  phlegmatico  - sanguineum , aer  temperatus 
i potissimum  favere  sanguineo  et  sanguineo  - cliolerico, 
huinido- calidus  aut  admodum  fervidus  tempera- 
i mento  melancholico,  sicco -calidus  autem  cholerico- 
^sanguineo  et  cholerico.  Seminia  inde  quoque  mor- 
1 horum  directa  ut  temperamenti  propria  climatici 
i certe  observamus , cum  ipsorum  ortum  praecipuq 
.animi  temperationis  occasionibus  diu  usque  agen- 
tlibus  debeant  10). 

JiiX  his  modo  perlustratis  atque  ex  cultus,  vitae 
<civitatisque  regundae  et  rei.  ratione  etiam  nationum 
t temperamenta  nobis  in  universum  erunt  constituenda; 
ijjuocirca  Russorum  aliud  esse  temperamentum  quam 
(Hispanorum,  aliud  Francogallorum  quam  Batavorum, 
l onge  aliud  esse  Anglorum  quam  Italorum,  plane 
iiquet  11).  Haec  autem  temperamenta  gentis  pro- 
»»ria  generatiin  modo  valent,  quum  speciatim  maxi- 
mam exceptionum  copiam  habeant,  ita  ut,  rebus 
multimodis  allatis  iisque  aptis , temperamenta  fami- 


9)  ibidem. 

10;  Bartels  1.  c.  p.  236. 

11)  Roose  1.  c.  p.  87  sq. 

liari!  m quarundun»  propria,  imo  ipsa  singulorum  tum 
confirmentur  12).  Ceterum  etiam  totius  nationis  tem- 
peramentum ut  satis  immutetur,  causis  idoneis  et  suf- 
ficientibus sane  effici  potest. 


12)  ibidem  — Bartels  1.  c.  pag.  53.  und  Anfangsgr.  der 
N.  W.  §.  958. 


Vita. 


Egro,  Jacobus  Preiss,  natus  sum  anno  MDCCCV. 
^ulitiae  in  Silesia  super.,  patre  Samuele,  matre 
Henrica  e gente  Fuchs , quam  praematura  morte 
uilu  ereptam  lugeo,  fideique  veter,  testamenti  ad- 
* ictus.  Primis  litterarum  rudimentis  domi  imbutus, 
unum  agens  decimum  quartum,  Vratislaviam  me 
ontuli,  ubi  Gymnasium,  quod  floret,  Elisabetlianum, 
actore  tunc  temporis  Etzlero,  adii,  studiaque  huma- 
ora  exercui  per  quinquennium.  A.  MDCCCXXIV. 
maturitatis  testimonio  instructus  Gymnasium  reliqui, 
tusdemque  anni  mense  Apr.  ab  ill.  Wendt,  t.  temp. 
'Ctore  magnifico,  in  album  Universitatis  civium  re- 
'tus,  apud  ill.  Benedict?,  t.  t.  medicorum  ordinis 
'canum  spectabilem , medicinae  nomen  dedi.  In 
, na  hac  fusarum  sede  viros  disserentes  audivi 
s:  111.  Macliler  de  Graecorum,  nec  non  de 

Alexandri  magni  historia.  111.  Treviranus  de  bota- 
ilices  elementis  et  plantarum  physiologia.  111.  Klose 
de  encyclopaedia  medica.  111.  Otto  de  Zoologia, 
osteologia  et  syndesmologia,  de  anatomia  cordioris 
humani  theoretica  et  practica,  comparata  et  patho- 
logica ac  de  foetus  humani  historia.  111.  Purkinje 
de  physiolog-ia  et  pathologia.  111.  Steffens  de  phy- 
sica, de  luce  et  coloribus.  111.  Fischer  de  chemia 
cum  tlieor.  tum  pract.,  pharmaceutica  corporumque 
organicorum.  111.  Henschel  de  pharmacologia.  111. 
Wendt  de  materia  medica,  toxicologia,  therapia 
speciali  et  de  morbis  syphiliticis.  111.  Seidel  de 
historia  medicinae,  et  commentar.  Pharm.  Boruss. 
111.  Benedict  de  chirurgia,  akiurgia,  ophtlial- 
miatrice  et  de  arte  fascias  chir.  rite  applicandi ; qui 
etiam  dux  mihi  fuit  benignus  in  clinico  chir.  111. 
Remer  de  therapia  generali  et  speciali,  de  formulis 
medicis  rite  concinnandis.  Idein  vir  cel.  praecep- 
tor mihi  fuit  optimus  ad  aegrotorum  lectulos. 

A.  MDCCCXXVII.  Berolinum  petii,  et  mense 
Xov.  ab  ili.  Bethmann  - Holhveg,  t.  t.  fasces  tenente, 

I V 

studiosorum  numero  sum  adscriptus,  et  ab  ili.  Ru- 
dolplii,  medicor,  ordin.  gratiosi  decano  maxime 
spectabili  inter  med.  studiosos  receptus.  Ibi  lias 
audivi  lectiones:  111.  Osann  de  auxilio  in  repen- 
tinis vitae  periculis  ferendo.  111.  Wagner,  qui  in- 
signi benevolentia  me  dignatus  est,  de  med.  forensi. 
III.  Kluge  de  arte  obstetricia,  de  ossibus  fractis  c( 

uuxatis.  Nec  defui  institutionibus,  quas  illustrissimi 
Uartels , de  Graefe , Neiunann  et  Klogre  ad  ipsos 
iregrot  antium  lectos  habent. 

Quibus  omnibus  praeceptoribus  maxime  de  me 
aeritis,  palam  summas,  quas  habeo,  nunc  -ratias  ag-o. 

Jam  vero  tentamine  philosophico  et  medico 
xtamineque  ri^oroso  coram  gratiosa  medicorum  fa- 
«altate  rite  absolutis,  spero  fore,  ut,  dissertatione 
u esibusque  defensis,  summi  in  medicina  et  chirur- 
i>a  honores  in  me  conferantur. 


Theses'. 


1.  Inflammatio  existit  occulta. 

2.  Dentitio  processum  evolutionis  universalem  nor- 

malem nobis  indicat. 

3.  Variolois  exanthema  est  sui  g-eneris. 

* > 

4.  Non  magna  est  scrophulosi  cum  rhacliitide  si- 

militudo. 

5.  Temperamenta  non  sunt  morbi. 


- .* 

